Forsvaret følger bevegelsene til russisk lasteskip med kurs for Syria
Det russiske lasteskipet Alaed, som tidligere denne uken ble stoppet utenfor kysten av Skottland med helikoptrene om bord, gikk langs norskekysten nordover på vei til tilbake til Russland og havna i Murmansk.Forsvarets operative hovedkvarter bekrefter overfor TV 2 at de har fulgt skipets bevegelser langs norskekysten. - Vi er kjent med at det seilte opp langs norskekysten. Siste observasjon av skipet gjorde vi lørdag klokken 18, sier Forsvarets pressetalsmann Bent-Ivan Myhre.Norske myndigheter mistenker ikke russerne for brudd på internasjonale regler. - Skipet seilte i internasjonalt farvann, utenfor norsk sjøterritorium, nordover mot Russland. Dermed var det heller ikke mistanke om brudd på internasjonale eller nasjonale regler. Internasjonale skip pleier å seile forbi Norge i internasjonalt farvann. Hva vi foretar oss i forhold til skip som seiler i norsk sjøterritorium, vil måtte vurderes fra tilfelle til tilfelle, sier pressevakt Lars Gjemble i Forsvarsdepartementet.USA anklaget i forrige uke Russland for å bidra til volden i Syria ved å sende angrepshelikoptre til landet. Russland tilbakeviste anklagen og viste til at det ikke var snakk om noen ny leveranse av helikoptre, bare om helikoptre som var solgt til syrerne for mange år siden og som hadde vært tilbake i Russland på service.
Det norske forsvaret holder øye med et russisk lasteskip på vei fra Murmansk til Syria med kamphelikoptre.